Brendan brul met nuwe enkelsnit op Top-20Brendan Peyper kuier in die Maroela Media-ateljee. (Foto: Janie Monsieur/Maroela Media) Spoegwolf se “Seile” klim vandeesweek ses plekke na die no. 13-posisie terwyl Appel se lied “Nonna” vir eers in die no. 1-posisie op vandeesweek se Maroela Media Afrikaanse Top-20 bly. Brendan Peyper is terug met ŉ splinternuwe enkelsnit, “Sterk soos ’n leeu”, wat verlede week bekendgestel is. Dié snit maak sy toetrede tot die Top-20 in die 19de plek. Die musiekvideo vir die snit word Vrydag uitgereik. In vandeesweek se Maroela Media Afrikaanse Top-20 is daar vier snitte wat styg en 13 wat daal, twee wat onveranderd bly en een nuwe lied wat die week sy toetrede tot die treffersparade maak.